2014/08/30, 12:38 PM
Het enige iemand die koordinate van die Chelinda Campsite? Wat is die beste oornag stop tussen Chintheche ( Lake Malawi ) en die Kaphisa Hot Springs in Zambie. Het dit al gedoen in n dag maar dis hel ver. Die pad tussen Katumbi grenspos en Isoka ( volgende doeane ) is wyd. Vanaf Chelinda tot by die Hot Springs lyk meer haalbaar. Enige ander voorstelle?
2014/09/19, 02:16 PM
Originally Posted by herman10
Herman, nie seker of jy al intussen reggekom het nie. Chelinda kamp is op T4A, maar jy kan dit nie eintlik mis nie. Volg maar net die borde na Chelinda lodge.
S10 35 05.6 E33 47 56.6 degrees minutes seconds
Om in te ry tot by Chelinda is nogal n trek net vir oornag, ek sou dan eerder by Vwasa kamp gaan slaap. Dis vervalle maar vir een nag is dit ok. Ons het sommer n chalet geneem, dit het snaaks genoeg goedkoper as kamp uitgewerk en ons het dit slegs vir die badkamer geriewe gebruik en nogsteeds langsaan gekamp.
n Heeltemal ander opsie is om via Karonga te ry. Die pad van Karonga na Chitipa is mooi oorgedoen. Slaap dan by Kalunga King's Highway camp - sowat 511km 8.5uur se ry. Van daar tot by Kapishya is minder as 300km en 3.5uur se ry. King's Highway Camp is so 60km noord van Isoka.
Volgens ry tye is dit om te ewe of jy via Isoka ry na King's Highway of via Karonga, maar ek dink die pad in die noorde is nou heelwat beter as wat dit voorheen was.
As jy n dag ekstra het sou ek Chelinda oorslaap, maar dan aan die noorde kant af ry, dis n baie mooi pad.
2014/09/19, 03:21 PM
Dankie Johann. Ek sal bietjie kyk na jou aanbeveling. Die pad van Rumphi na Isoka was so 2 jaar terug nie baie mooi nie maar mooi omgewing. Ons soek maar die roetes "less travelled", dit maak die trip net baie beter.